Document ID: 32004R1486

KOMISIJAS REGULA (EK) Nr. 1486/2004
(2004. gada 20. augusts),
ar ko papildina pielikumu Regulai (EK) Nr. 2400/96 par dažu nosaukumu ierakstīšanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā” (Farinheira de Estremoz e Borba, Domfront, Kiwi Latina, Valle del Belice un Noix du Périgord)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 6. panta 3. un 4. punktu,
tā kā:
(1)
Saskaņā ar Regulas (EEK) Nr. 2081/92 5. pantu Portugāle ir nosūtījusi Komisijai iesniegumu, lai nosaukumu “Farinheira de Estremoz e Borba” reģistrētu kā ģeogrāfiskās izcelsmes norādi, Itālija ir nosūtījusi Komisijai iesniegumu, lai nosaukumu “Kiwi Latina” reģistrētu kā ģeogrāfiskās izcelsmes norādi, un iesniegumu, lai nosaukumu “Valle del Belice” reģistrētu kā cilmes vietas nosaukumu, un Francija ir nosūtījusi Komisijai divus iesniegumus, lai nosaukumus “Domfront” un “Noix du Périgord” reģistrētu kā cilmes vietu nosaukumus.
(2)
Saskaņā ar minētās regulas 6. panta 1. punktu konstatēts, ka iesniegumi atbilst visām minētajā regulā noteiktajām prasībām un jo īpaši, ka tajos ir iekļauta visa informācija, kas vajadzīga saskaņā ar regulas 4. pantu.
(3)
Komisija pēc šīs regulas pielikumā uzskaitīto nosaukumu publicēšanas Eiropas Savienības Oficiālajā Vēstnesī (2) nav saņēmusi iebildumus Regulas (EEK) Nr. 2081/92 7. panta nozīmē.
(4)
Nosaukumi tāpēc ir ierakstāmi “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā” un aizsargājami Kopienā kā aizsargātas ģeogrāfiskās izcelsmes norādes un aizsargāti cilmes vietas nosaukumi.
(5)
Šīs regulas pielikums papildina Komisijas Regulas (EK) Nr. 2400/96 (3) pielikumu,
IR PIEŅĒMUSI ŠO REGULU.
1. pants
Šīs regulas pielikumā minētos piecus nosaukumus iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACVN) un aizsargātas ģeogrāfiskās izcelsmes norādes (AĢIN) “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kas paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. augustā

Labels: 3
18
17
6